Ehdotus Euroopan parlamentin ja neuvoston päätökseksi kuluttajia koskevien yhteisön toimien yleisistä puitteista /* KOM/97/0684 lopull. - COD 98/0028 */*/



Virallinen lehti nro C 108 , 07/04/1998 s. 0043



Ehdotus Euroopan parlamentin ja neuvoston päätökseksi kuluttajia koskevien yhteisön toimien yleisistä puitteista (98/C 108/08) (ETA:n kannalta merkityksellinen teksti) KOM(97) 684 lopull. - 98/0028 (COD) (Komission esittämä 28 päivänä tammikuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 129 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että yhteisön toimi on osa korkeatasoisen kuluttajansuojan ja ihmisten terveyden suojaamisen toteuttamista, kuluttajia koskevilla yhteisön toimilla osallistutaan taloudellisen ja sosiaalisen koheesion vahvistamiseen, tavoitetta ei voida saavuttaa tehokkaasti ilman kaikkien asiaan liittyvien laitosten ja toimijoiden yhteistyötä ja -toimintaa, yhteisö pyrkii antamaan uusia virikkeitä kuluttajia ja heidän terveyttään koskeville toimille niin, että kuluttajat voisivat olla niissä liikkeellepanevana ja innovoivana voimana, yhteisön on säädettävä tarvittavista toimista asettamansa tavoitteen saavuttamiseksi, ja toimet on ryhmiteltävä yleisiin puitteisiin, joissa eritellään ensisijaisina pidettävät toimet ja toiminta-alueet, yleisten puitteiden päätavoitteena on ryhmitellä kuluttajia koskevat aloitteet niin, että niillä olisi mahdollisimman paljon vaikutusta kuluttajiin, kotona ja vapaa-aikana tapahtuvia tapaturmia koskeva yhteisön tietojenvaihtojärjestelmä perustettiin Euroopan parlamentin ja neuvoston päätöksellä N:o 3092/94/EY (1) vain vuosiksi 1994-1997, yleisissä puitteissa on säädettävä yhteisön toissijaisuusperiaatteen mukaisesti tekemistä aloitteista sekä yhteisön ja kansallisella tasolla kuluttajien eduksi toimivia organisaatioita koskevista tukitoimista, yhteisön toimia koskevilla yleisillä puitteilla ei estetä sellaisten aloitteiden toteuttamista, jotka osoittautuvat tarpeellisiksi suunnitellun jakson aikana perustamissopimuksen 129 a artiklassa määrättyjen tavoitteiden toteuttamiseksi, yhteisön toteuttamat aloitteet ja muille yksityisille tai julkisille aloitteille annetut tukitoimet ovat toisiaan täydentäviä ja niihin on sovellettava yhtäläistä lähestymistapaa, näiden yleisten puitteiden täytäntöönpanolla on voitava ottaa paremmin huomioon kuluttajien edut muissa yhteisön politiikoissa ja toimissa erityisesti kansanterveyden, tutkimustoiminnan ja liikenteen alalla, yleisten puitteiden mukaisesti kehitettyjen aloitteiden on täydennettävä kansanterveyden alalla toteutettavia toimia erityisesti elintarvikkeiden osalta, yhtäläinen ja neutraali lähestymistapa kuluttajansuojaan ja kuluttajien terveyden suojelemiseen liittyviin näkökohtiin on välttämätöntä, ja tämän saavuttamiseksi yhteisö hyödyntää yhteisen tutkimuskeskuksen asiantuntemusta, toimintaan voivat osallistua Keski- ja Itä-Euroopan assosioituneet maat Eurooppa-sopimuksissa tai niiden lisäpöytäkirjoissa määrätyin edellytyksin sekä Kypros sovittavien menettelyiden mukaisesti samoin kuin EFTA-/ETA-maat Euroopan talousalueesta tehdyn sopimuksen mukaan sillä edellytyksellä, että toimintaan myönnetään lisävaroja, on laadittava luettelo aiheista, jotka ovat ensisijaisen tärkeitä yhteisön toimia varten, jotta saavutettaisiin suurin mahdollinen hyöty suunniteltuna ajanjaksona, on myös vahvistettava kuluttajansuojan alalla aktiivisesti toimivien elinten ja organisaatioiden kykyä toimia liikkeellepanevana voimana ja saada kuluttajat tietoisiksi yhteisön määrittelemistä tärkeimmistä aiheista, on valvottava kuluttajien etua yhteisön tasolla ja annettava tätä varten huomattavaa tukea niille eurooppalaisille organisaatioille, jotka puolustavat tehokkaasti ja aktiivisesti kuluttajan etuja, samalla on säädettävä tuesta kansallisella tai alueellisella tasolla toimiville organisaatioille kannustamalla niitä sitoutumaan keskitettyihin toimiin, jotka koskevat ensisijaisiksi tunnustettuja aiheita, tätä varten on tarpeen täsmentää kuluttajia edustaville elimille ja organisaatioille yhteisön antamaa taloudellista tukea koskevat yksityiskohtaiset säännöt avoimuuden takaamiseksi ja yhteisön myöntämien varojen tehokkaan käytön varmistamiseksi, on tarpeen säätää niiden toimien valintaperusteista, joille myönnetään taloudellista tukea, on tarpeen laatia tehokas menetelmä toteuttamista, arviointia ja valvontaa varten samoin kuin kohderyhmille suunnattua asianmukaista tiedottamista varten, näissä yleisissä puitteissa säädettyjen toimien täytäntöönpanoa on arvioitava kolmen ensimmäisen vuoden aikana saavutettujen kokemusten valossa, ja tällä päätöksellä vahvistetaan koko säädetyksi kaudeksi kokonaismääräraha, joka muodostaa budjettivallan käyttäjän tärkeimmän lähtökohdan vuotuisessa talousarviomenettelyssä 6 päivänä maaliskuuta 1995 Euroopan parlamentin, neuvoston ja komission antaman julistuksen 1 kohdan mukaisesti, OVAT PÄÄTTÄNEET SEURAAVAA: I LUKU YLEISET TAVOITTEET JA SUUNTAVIIVAT 1 artikla 1. Tällä päätöksellä vahvistetaan yhteisön tasolla yleiset toimintapuitteet, joiden tarkoituksena on edistää kuluttajien etua ja varmistaa kuluttajansuojan korkea taso. 2. Yleiset toimintapuitteet muodostuvat toimista, joiden tarkoituksena on edistää kuluttajien terveyden, turvallisuuden ja taloudellisten etujen suojaamista samoin kuin heidän oikeuttaan saada tietoa, koulutusta ja järjestäytyä etujensa turvaamiseksi. 3. Yleiset toimintapuitteet pannaan täytäntöön 1 päivän tammikuuta 1999 ja 31 päivän joulukuuta 2003 välisenä aikana. Kokonaismääräraha näissä yleisissä puitteissa säädettyjen toimien toteuttamiseksi on vahvistettu 114 miljoonaksi ecuksi koko kaudelle. Budjettivallan käyttäjä vahvistaa vuotuiset määrärahat rahoitusnäkymien mukaisesti. 2 artikla Tähän toimintaan kuuluvat seuraavat toimet: a) komission toteuttamat toimet jäsenvaltioiden politiikan tukemiseksi ja täydentämiseksi ja politiikan kehittämisen, päivittämisen ja seurannan varmistamiseksi b) toimet, jotka on tarkoitettu taloudellisen tuen antamiseksi eurooppalaisten kuluttajajärjestöjen toiminnalle 5 artiklassa säädetyin edellytyksin c) toimet, jotka on tarkoitettu taloudellisen tuen antamiseksi varsinkin kuluttajajärjestöjen 6 artiklassa säädetyin edellytyksin esittämille erityisille hankkeille, joiden tavoitteena on kuluttajien etujen edistäminen eri jäsenvaltioissa. 3 artikla Komissio varmistaa näissä yleisissä puitteissa toteutettujen yhteisön toimien ja hankkeiden sekä muiden yhteisön ohjelmien ja aloitteiden välisen yhtenäisyyden ja täydentävyyden ja määrittää 4 artiklassa tarkoitetuissa toimissa toteutettavat painopistealueet. 4 artikla Edellä 2 artiklassa tarkoitetut toimet koskevat erityisesti seuraavia aloja: a) kuluttajien terveys ja turvallisuus b) kuluttajien taloudellisten etujen turvaaminen tuotteiden ja palveluiden osalta c) kuluttajansuojaa ja kuluttajien oikeuksia koskeva valistus ja tiedotus d) kuluttajien etujen edistäminen ja edustaminen. Liitteessä esitetään ohjeellinen luettelo toimista alakohtaisesti. II LUKU TOTEUTTAMISTA KOSKEVAT YKSITYISKOHTAISET SÄÄNNÖT 5 artikla 1. Edellä 2 artiklan b alakohdassa tarkoitettua taloudellista tukea voidaan myöntää eurooppalaisille kuluttajajärjestöille, - jotka ovat hallituksista riippumattomia ja voittoa tavoittelemattomia järjestöjä ja joiden päätavoitteena on kuluttajien etujen ja terveyden edistäminen ja suojeleminen ja - jotka ovat saaneet valtuudet edustaa kuluttajia Euroopan tasolla kuluttajia vähintään puolessa jäsenvaltioista edustavilta järjestöiltä ja jotka toimivat kansallisella tai alueellisella tasolla. 2. Edellä 2 artiklan b alakohdassa tarkoitettua taloudellista tukea voidaan myöntää eurooppalaisten kuluttajajärjestöjen sellaisten toimien tukemiseen, jotka on kirjattu niiden vuosittaiseen toimintaohjelmaan ja jotka kuuluvat yhteen tai useampaan 4 artiklassa mainittuun alaan. 3. Taloudellisen tuen myöntämisedellytyksistä säädetään 7-9 artiklassa. Lisäksi taloudellisen tuen määrä ei voi periaatteessa olla enemmän kuin 50 prosenttia tukikelpoisten toimien toteuttamisesta syntyneistä kustannuksista. 6 artikla 1. Kaikki luonnolliset ja oikeushenkilöt samoin kuin luonnollisten henkilöiden järjestöt, jotka ovat vastuussa hankkeiden toteuttamisesta, voivat saada 2 artiklan c alakohdassa tarkoitettua taloudellista tukea, jos näiden hankkeiden päätavoitteena on kuluttajien etujen ja terveyden edistäminen ja turvaaminen. 2. Edellä 2 artiklan c alakohdassa tarkoitettua taloudellista tukea myönnetään hankkeen kuvauksen perusteella, jos hanke kuuluu yhteen tai useampaan 4 artiklassa mainittuun alaan. 3. Taloudellisen tuen myöntämisedellytyksistä säädetään 7-9 artiklassa. Lisäksi taloudellisen tuen määrä ei voi periaatteessa olla enemmän kuin 50 prosenttia hankkeen tai hankkeiden toteuttamisesta syntyneistä kustannuksista, kaikki toimintakulut pois lukien. 7 artikla Edellä 2 artiklan b ja c alakohdassa säädettyä yhteisön taloudellista tukea myönnetään toimille, jotka on valittu erityisesti seuraavin perustein: - hyvä kustannustehokkuussuhde - lisäarvo, jolla taataan kuluttajien etujen edustamisen korkea ja yhtäläinen taso - kestävä kerrannaisvaikutus Euroopan tasolla - tehokas ja tasapainoinen yhteistyö eri kumppaneiden välillä toimien suunnittelussa, toteuttamisessa ja rahoituksessa - kestävän kansainvälisen yhteistyön kehittäminen, erityisesti kuluttajille ja taloudellisille toimijoille tiedottamiseen liittyvien yhteisten kokemusten vaihto ja hyödyntäminen - tuettujen toimien ja hankkeiden tulosten mahdollisimman laaja levitys - kyky analysoida käsiteltäviä tilanteita, suunnitellut keinot toimien ja hankkeiden arvioimiseksi ja soveltuvuus käyttää parhaita toimintatapoja. III LUKU MENETTELYT, ARVIOINTI JA SEURANTA 8 artikla 1. Komissio julkaisee vuosittain Euroopan yhteisöjen virallisessa lehdessä ilmoituksen, jossa kuvataan rahoitettavat toimet ja täsmennetään valintaperusteet ja rahoituksen myöntämisperusteet samoin kuin haku- ja hyväksymismenettely. 2. Ehdotusten arvioinnin jälkeen komissio valitsee II luvussa tarkoitetut toimet ja hankkeet, joille annetaan taloudellista tukea. Päätöksen jälkeen tehdään hankkeen toteuttamisesta vastuussa olevien edunsaajien kanssa sopimus, jossa määrätään yhteistyökumppaneiden oikeuksista ja velvollisuuksista. 3. Yhteisön tukea annetaan toimille, jotka on toteutettava sinä vuonna, jona rahoitusta saadaan, tai sitä seuraavana vuonna. 4. Luettelo näiden puitteiden mukaisista edunsaajista ja rahoitetuista toimista julkaistaan vuosittain; luettelossa ilmoitetaan myös tukimäärät. 9 artikla 1. Komissio varmistaa yhteisön rahoittamien toimien tehokkaan toteuttamisen seurannan ja valvonnan. Tämä tehdään komission ja edunsaajan sopimien menettelyiden mukaisesti laadittujen raporttien perusteella; tähän sisältyy myös paikan päällä tehtäviä tarkastuksia otantamenetelmällä. 2. Edunsaajan on tehtävä komissiolle raportti kustakin toimesta kolmen kuukauden kuluessa sen päättymisestä. Komissio päättää raportin muodosta ja sisällöstä. 3. Taloudellisen tuen saajan on pidettävä komission käytettävissä kaikki kustannuksiin liittyvät asiakirjat viiden vuoden ajan toimea koskevasta viimeisestä maksuerästä. 10 artikla Komissio varmistaa, että yhteisön rahoittamia toimia arvioidaan säännöllisesti. Arvioinnin voivat tehdä komission yksiköt tai tätä tarkoitusta varten nimitetyt riippumattomat asiantuntijat. 11 artikla 1. Komissio voi vähentää johonkin toimeen myönnettyä tukea, lakkauttaa sen tai periä sen takaisin, jos se toteaa epäselvyyksiä tai saa tietää, että toimeen on tehty ilman sen lupaa merkittäviä muutoksia, jotka eivät ole sovittujen toteuttamista koskevien yksityiskohtaisten sääntöjen tavoitteiden mukaisia. 2. Jos määräaikoja ei ole noudatettu tai jos toimen eteneminen oikeuttaa myönnettyjen varojen vain osittaiseen käyttöön, komissio pyytää edunsaajalta selvitystä asiasta määräajassa. Jos edunsaajan vastaus ei ole tyydyttävä, komissio voi peruuttaa taloudellisen tuen loppuosan ja vaatia jo maksettujen summien takaisinmaksua välittömästi. 3. Kaikki perusteettomat maksut on korvattava komissiolle. Summiin, joita ei ole korvattu riittävän ajoissa, voidaan lisätä viivästyskorkoja. Komissio päättää tämän kohdan soveltamista koskevista yksityiskohtaisista säännöistä. 12 artikla 1. Komissio antaa vuosittain raportin Euroopan parlamentille ja neuvostolle näiden puitteiden täytäntöönpanosta. Raportissa on tuotava esiin näiden puitteiden mukaisesti toteutettujen toimien ja hankkeiden arvioinnin tulokset. 2. Komission on esitettävä viimeistään 30 päivänä kesäkuuta 2002 Euroopan parlamentille ja neuvostolle raportti kolmen ensimmäisen vuoden aikana näiden yleisten puitteiden mukaisesti toteutetuista toimista. 13 artikla Tämä päätös tulee voimaan 1 päivänä tammikuuta 1999. (1) EYVL L 331, 21.12.1994, s. 1. LIITE OHJEELLISET TOIMET ALOITTAIN 1. Kuluttajien terveys ja turvallisuus - tiedekomiteoiden lausuntojen valmistelua ja laatimista varten toteutetut toimet - elintarvike-, eläinlääkintä- ja kasvinsuojelualan tarkastusten ja valvonnan asiantuntemus - erityisesti elintarvikkeiden mahdollisten riskien arviointiin tarvittava tekninen asiantuntemus - kuluttajansuojatoimiin liittyvien tieteellisten ja teknisten seikkojen parempi huomioon ottaminen erityisesti käyttämällä yhteisen tutkimuskeskuksen asiantuntemusta - kuluttajille mahdollisesti riskejä aiheuttaviin kulutushyödykkeisiin liittyvät toimenpiteet - vaarallisia tuotteita ja havaittuja riskejä koskevan tiedon levittäminen. 2. Kuluttajien taloudellisten etujen turvaaminen hyödykkeiden ja palveluiden osalta - markkinoiden valvontaan osallistuvien tahojen yhteistyön parantamiseen tähtäävät toimenpiteet - hyödykkeisiin ja palveluihin liittyvien kuluttajaoikeuksien noudattamiseen tähtäävät toimenpiteet, joihin kuuluu myös riita-asioiden ratkaisutapojen parantaminen, erityisesti pilottihankkeiden ja tietokantojen perustamisen avulla - luotettavuuden takaamiseen kuluttajien liiketoimissa tähtäävät toimet, joissa otetaan huomioon uuden teknologian vaikutus ja rahoituspalveluiden kehittyminen. 3. Kuluttajansuojaa ja kuluttajien oikeuksia koskeva valistus ja tiedotus - kuluttajien oikeuksia ja mahdollisuuksia ja niiden hyödyntämistapoja koskevan tiedotuksen parantaminen sekä tuotteiden turvallisuuteen liittyvän tiedon levittäminen tuottajille ja kuluttajille - tiettyjä hyödykkeitä tai palveluita koskevan kuluttajavalistuksen parantaminen erityisesti vertailevien testien avulla - kuluttajavalistuksen kehittäminen erityisesti kouluissa - kansainväliseen kaupankäyntiin osallistuville yhteisön kuluttajille neuvontaa ja valistusta antavien eurooppalaisten keskusten kehittäminen ja tukeminen. 4. Kuluttajien etujen edistäminen ja edustaminen - kuluttajien etujen edustuksen vahvistaminen yhteisön tasolla ja kansainvälisesti - edustavien kuluttajajärjestöjen tukeminen jäsenvaltioissa, erityisesti silloin, jos niillä on rajalliset varat - kuluttajien osallistumisen edistäminen yhteisön tason standardointitoimiin ja toiminnan koordinointi - kestävien ja erityisesti ympäristöystävällisten kulutustottumusten edistäminen pilottihankkeilla.